A fost aplaudat de mii de ori, biletele la spectacolele sale se epuizau instant, iar creațiile lui au fost apreciate și de specialiștii străini. Acum, Rodion Roșca, unul dintre părinții muzicii electronice românești, luptă cu o boală cruntă. Locuiește într-o căsuță simplă și sărăcăcioasă, departe de zgomotul orașului.

În fiecare zi, Rodion se așaza la pupitru ca să compună noi acorduri. Dragostea pentru muzica îl ține în viață, chiar dacă, uneori, viitorul îl înspăimântă.

Rodion Roșca a făcut minuni cu benzile de magnetofon. A creat muzică rock prin supraimprimarea și modularea sunetului de chitară, cu care a încântat generațiile anilor ’70 și ’80. A fost un lider, iar acum se zbate în sărăcie, neputință și boală.

Rodion nu se lasă bătut, iar cea mai recentă creație a lui este „If I die”- Dacă aș muri, scrie tvr.

Piesele lui Rodion Roșca au fost apreciate și peste hotare. O revistă de muzică îl situează pe o poziție onorantă într-un top de specialitate.

Pe 15 aprilie, Rodion va susține un concert la sala radio din Cluj. Spectatorii pot face donații pentru a-l sprijini.